แนวโน้ม SET เช้ารีบาวด์รับ “น้ำมัน” พุ่ง ลุ้น ครม.เคาะมาตรการเยียวยา “ค่าครองชีพ” วันนี้
โบรกคาดตลาดหุ้นไทยเช้านี้รีบาวด์ตามราคาน้ำมันที่ปรับตัวเพิ่มสูงขึ้น 4% หลังคาดกลุ่มโอเปกพลัสอาจปรับลดกำลังการผลิตเพื่อพยุงราคาน้ำมัน ขณะที่เงินทุนต่างชาติยังไม่มีสัญญาณไหลออก ให้แนวรับ 1,620-1,625 จุด และแนวต้าน 1,635-1,645 จุด
โบรกคาดตลาดหุ้นไทยเช้านี้รีบาวด์ตามราคาน้ำมันที่ปรับตัวเพิ่มสูงขึ้น 4% หลังคาดกลุ่มโอเปกพลัสอาจปรับลดกำลังการผลิตเพื่อพยุงราคาน้ำมัน ขณะที่เงินทุนต่างชาติยังไม่มีสัญญาณไหลออก ให้แนวรับ 1,620-1,625 จุด และแนวต้าน 1,635-1,645 จุด
30 ส.ค. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ คาดดัชนีตลาดหุ้นไทยเช้านี้รีบาวด์ได้จากแรงหนุนในกลุ่มพลังงาน หลังราคาน้ำมันดีดตัวขึ้น 4% เนื่องจากมีการคาดการณ์ว่า กลุ่มประเทศผู้ส่งออกน้ำมัน และชาติพันธมิตร หรือโอเปกพลัส อาจจะปรับลดกำลังการผลิตเพื่อพยุงราคาน้ำมันในการประชุมวันที่ 5 ก.ย. นี้
ขณะเดียวกันยังไม่เห็นทิศทางเงินทุนต่างชาติไหลออก แต่เป็นเพียงการชะลอการไหลเข้าเท่านั้น โดยวันนี้ยังต้องติดตามพล.อ.ประวิตร วงษ์สุวรรณ รองนายกรัฐมนตรี รักษาการนายกรัฐมนตรี จะทำหน้าที่เป็นประธานการประชุมคณะรัฐมนตรี (ครม.) นัดแรก คาดว่าจะมีมาตรการช่วยเหลือค่าครองชีพออกมาเพิ่มเติม
นอกจากนี้ยังจะมีการเปิดเผยตัวเลขความเชื่อมั่นผู้บริโภคของสหรัฐ และ สหภาพยุโรปออกมาพร้อมกันในวันนี้ด้วย พร้อมให้แนวรับที่ 1,620-1,625 จุด และ แนวต้าน 1,635-1,645 จุด